ཨོཾ་སྲ་སྟི།།མཉམ་ཉིད་མི་གཡོ་ཟ་བ་གསལ་བདེ་ཆེན་ཐུགས།།ཆོས་ཀྱི་དབྱིངས་སུ་རོ་གཅིག་མི་ཕྱེད་པའི།།རྡོ་རྗེ་འཆང་དབང་སངས་རྒྱས་ཀུན་འདུས་དཔལ།།བློ་བཟང་གྲགས་པའི་ཞབས་ལ་གསོལ་བ་འདེབས།།མགོན་ཁྱོད་གྲངས་མེད་རྒྱལ་བ་མ་ལུས་པའི།།ཡབ།།
གཅིག་འཇམ་དཔལ་གཞོན་ནུ་མཐོན་མཐིང་གི།།ཟུར་ཕུད་བྲེགས་ཏེ་ཐུན་མཚམས་ལ་འཁུ་བའི།།བླ་གོས་ཉེར་གྲུབས་ཐུབ་བསྟན་བདག་པོར་བཞེངས།།སཱ་ལའི་སྨན་ལྗོངས་ཟབ་མོ་དབུ་མ་དང་།།ཉེར་འབྲེལ་རྡོ་རྗེ་ཐེག་པའི་རིམ་གཉིས་ལམ།།བྱིན་ཅི་མ་ལོག་བསམ་འཕེལ་རིན་པོ་ཆེས།།ཡོངས
གཏམས་ཤིང་རྟའི་སྲོལ་འབྱེད་ཁྱོད་ཁོ་ན།།དྲི་མེད་བཀའ་དང་བསྟན་བཅོས་ཆུ་ཀླུང་འབུམ།།ཟབ་རྒྱས་གདམས་ངག་རྒྱ་མཚོར་ཤར་བའི་འཇིང།།ཐོས་བསམ་སྒོམ་པའི་གྲུ་རྫིངས་བརྟན་པོ་ཡིས།།དོན་གཉིས་ནོར་བུར་དབང་བ་ཁྱོད་ལས་གང་།།དེ་ཕྱིར་མགོན་པོ་ཁྱོད་ཀྱི་གསང་བ་གསུམ།།
འདྲེན་པ་གཞན་ལས་རྨད་བྱུང་རྣམ་ཐར་ལ།།ཤེས་ནས་མི་ཕྱེད་དད་པས་རྩེ་གཅིག་ཏུ།།གཏན་གྱི་སྐྱབས་གསོལ་ཐུགས་རྗེས་རྟག་ཏུ་སྦྱོངས།།སྲིད་པར་སྡུག་བསྔལ་གསུམ་གྱི་མེ་འོབས་སུ།།ལྷུང་སྟེ་ཐོག་མེད་དུས་ནས་འཁོར་བའི་རྒྱུན།།ཟད་པར་མ་གྱུར་མཁའ་མཉམ་སེམས་ཅན་ལ།།བྱིན
རླབས་ཐུགས་རྗེས་རྟག་པར་མི་གཏོང་གསོལ།།དལ་འབྱོར་ཅུ་ལྷུར་འདྲ་བའི་ཉམ་ཆུང་ལུས།།མི་རྟག་ནུབ་ཀའི་ཉི་མ་ཇི་བཞིན་འདིར།།དོན་མེད་ངན་སོང་གཏིད་རྡོ་སྐྲང་བ་ལ།།གཞོལ་བའི་རྨོངས་ཆེན་འགྲོ་རྣམས་ཐུགས་རྗེས་སྐྱོངས།།ཁྱད་པར་སྙིགས་མ་ལྔ་ཡི་འཛིན་ཁྲིའི་སོ།།རྣོ་བས་
ཕུག་པའི་མི་བཟོད་སྡུག་བསྔལ་ཅན།།གདུལ་བར་ཆེས་དཀའ་དེང་དུས་སེམས་ཅན་ལ།།སྐྱོབ་པ་ཁྱོད་ཀྱི་ཐུགས་རྗེའི་དཔུང་སྐྱེད་ཅིག།རྒྱལ་བ་ཐམས་ཅད་སྤངས་རྟོགས་འཕྲིན་ལས་ཀུན།།ཕུན་སུམ་ཚོགས་པར་མཉམ་པ་ཉིད་མོད་ཀྱང་།།སྙིགས་དུས་འགྲོ་ལ་ལྷག་པར་མགོན་དང་སྐྱབས།།།

མཛད་པའི་དམ་བཅའ་བཙུན་པོ་མ་གཡེལ་དགོངས།།ཐསྲེར་ལུགས་བཟང་ཀུན་སྣང་འབར་བའི་འོད།།རྟག་ཏུ་མི་ཉམས་ཕྱོགས་བཅུར་འཕེལ་བ་དང་།།རྒྱ་ཏོར་བོད་གསུམ་སེམས་ཅན་སྡུག་བསྔལ་ཉིད།།རབ་སངས་གཏན་པ་དེའི་སྣང་བར་སྦྱོར་དུ་གསོལ།།སྲིད་པའི་གནས་ལ
བཙོན་རའི་མི་བཞིན་དུ།།ངེས་འབྱུང་བཅོས་མ་མིན་པས་བཞི་བཟུང་སྟེ།།མར་གྱུར་འགྲོ་ལ་བྱམས་དང་སྙིང་རྗེ་ཆེས།།བདག་རྒྱུད་རྟག་ཏུ་ཕྱུག་པར་བྱིན་གྱིས་རློབས།།འགྲོ་རྣམས་སྡུག་བསྔལ་བྲལ་བའི་བྱང་ཆུར་ཆེར།།སྐད་ཅིག་ཉིད་ལ་སྦྱོར་འདོད་སེམས་བསྐྱེད་དང་།།རྟག
ཆད་མཐའ་བྲལ་ཟབ་མོ་དབུ་མའི་ལྟ།།ཇི་བཞིན་རྒྱུད་ལ་སྐྱེ་བར་བྱིན་གྱིས་རློབས།།འདི་ཕྱིའི་ལེགས་ཚོགས་ཀོ་བི་དཱ་རིའི་ཤིང་།།མ་ལུས་སྐྱེ་བའི་ས་གཞི་དམ་ཚིག་དང་།།སོ་ཐར་བྱང་སེམས་རིག་འཛིན་སྡོམ་པ་ལ།།ཉེས་པས་མི་གོས་རྣམ་པར་དག་བྱིན་རློབས།།ཐ་མལ་སྣང་ཞེན་སྤངས་ཏེ་དཀྱིལ
ཁོར་ལྟར།།བསྐྱེད་པའི་རྣལ་འབྱོར་ཕྲ་རགས་བརྟན་པ་དང་།།རྫོགས་རིམ་ཟབ་ལམ་བླ་མེད་ཁྱད་པར་ཅན།།རྒྱུད་ལ་མྱུར་དུ་སྐྱེ་བར་བྱིན་གྱིས་རློབས།།མདོར་ན་རང་གཞན་དོན་གཉིས་རླབས་པོ་ཆེ།།བསྒྲུབ་ལ་བར་གཅོད་ཉེར་འཚེས་མི་བརྫི་ཞིང་།།ཕྱི་དང་ནང་གི་མཐུན་རྐྱེན་ཇི
སྙེད་པ།།འབད་མེད་ལྷུན་གྱིས་གྲུབ་པར་བྱིན་གྱིས་རློབས།།བསླུ་མེད་དཀོན་མཆོག་གསུམ་གྱི་བྱིན་རླབས་དང་།།ཡི་དམ་དཀྱིལ་འཁོར་ལྷ་ཚོགས་མཁའ་འགྲོར་བཅས།།དཀར་ཕྱོགས་སྲུང་མའི་མཐུ་སྟོབས་ནུས་པ་ཡིས།།བསམ་དོན་སྨོན་པ་ཐམས་ཅད་འགྲུབ་པར་ཤོག།ཅེས་རྗེ་བཙུན་བླ་མ
བཙོད་ཁ་པ་ཆེན་པོ་ལ་གསོལ་བ་འདེབས་ཤིང་།།ཁྱད་པར་སྙིགས་དུས་ཀྱི་རྒུད་བཞི་ཕྱིར་ཐུགས་རྗེ་བསྐུལ་བ་འདི་ནི།རྗེ་བླ་མ་གང་གི་གསང་བ་གསུམ་གྱི་རྣམ་ཐར་ལཤེས་ནས་དད་པ་ཐོབ་པ་ཤཱཀྱའི་དགེ་སློང་བློ་བཟང་བསྐལ་བཟང་རྒྱ་མཚོས་ལི་ཐང་ཐུབ་ཆེན་བྱམས་པ་གླིང་དུ་སྦྱར་བའོ།།